# Podklady pre hodnotenie kritéria na vyhodnotenie ponúk K1 a K2

POKYNY NA PRÍPRAVU DOKUMENTOV NA VYHODNOTENIE PONÚK

Informácie rozhodné pre vyhodnotenie ponúk sú uvedené v časti D. súťažných podkladov.

Ako podklad pre vyhodnotenie kritérií na vyhodnotenie ponúk K1 a K2 uchádzač vyplní hodnotenú časť 1 a 2 tohto dokumentu.

Hodnotená časť 1 **nesmie presiahnuť** 4 strany A4 bez fotografií. Hodnotená časť 2 nesmie presiahnuť 2 strany formátu A4. Ak uchádzač prekročí, hoci len čiastočne, uvedenú dĺžku, bude mu za dané hodnotiace kritérium pridelený najnižší počet bodov.

Pri vypĺňaní hodnotených častí ponuky musí byť dodržané aj formátovanie (typ písma Arial, veľkosť písma 10 bodov, medzery - pred: 6 bodov, za: 6 bodov, riadkovanie: násobky 1,15). Rozloženie strany 2,5 cm x 2,5 cm x 2,5 cm x 2,5 cm.

Ponuka bude predložená vo formáte Word dokument \*.docx.

V záujme zabezpečenia maximálnej objektívnosti vyhodnotenia verejný obstarávateľ dôrazne odporúča, aby uchádzači vypracovali vyhodnocované časti ponuky tak, aby v nich priamo ani nepriamo neidentifikovali seba, členov svojho tímu, iných zamestnancov ani iné kľúčové informácie, podľa ktorých by mohli byť identifikovaní.

# Hodnotená časť kritéria č. 1

## Úroveň služby (odbornosti)

*(v rozsahu max. 4 strany formátu A4, typ písma Arial, veľkosť písma 10 b., riadkovanie: násobky 1,15; rozloženie strany 2,5 cm x 2,5 cm x 2,5 cm x 2,5 cm. – vzor v predpísanom formáte viď na konci)*

Vysvetlenie:

1. Záväzok

Uchádzač v tomto bode uvedie záväzok úrovne služby (riešenia), ktorým už disponuje a ktoré ponúka na plnenie predmetu zákazky. Tento záväzok musí byť zároveň preukázateľne prínosný pre dosiahnutie cieľov verejného obstarávateľa uvedených v bode 2.6 časť A súťažných podkladov (ďalej len „ciele“) a mal by byť zároveň dôkazom odborných znalostí uchádzača. Verejný obstarávateľ očakáva, že účastníci opíšu záväzky vo svojich ponukách stručne, jasne a netechnicky. Schopnosť uchádzača vyjadriť technicky zložité otázky stručným, výstižným a jednoduchým spôsobom je významným ukazovateľom jeho odbornosti.

Záväzok účastníka sa pritom môže týkať napr. technickej a organizačnej pripravenosti uchádzača, schopností uchádzača, kvalifikácie alebo skúseností členov realizačného tímu alebo iných kľúčových pracovníkov účastníka, ktorí sa budú podieľať na realizácii verejného obstarávania, zavedených postupov (metodika, management kvality) a pod.

1. Dominantné informácie

Predstavujú zdôvodnenie záväzku dôkazmi, merateľnými informáciami a inými skutočnosťami, ktoré preukazujú pravdivosť, presnosť, správnosť a relevantnosť deklarovaných záväzkov dodávateľa. Dominantné informácie majú overiteľným spôsobom preukázať opodstatnenosť a realizovateľnosť záväzku. Možno sa odvolávať na všeobecne opísané referencie, interné normy, merania kvality, školenia, skúsenosti, vybavenie atď.

Komisia bude posudzovať a hodnotiť predovšetkým relevanciu a efekt záväzkov a dominantných informácií (ich prínos) v ponuke na naplnenie cieľov zákazky. Odporúča sa čo najviac používať číselné údaje. Záväzky podložené dominantnými informáciami **bez číselného prínosu** nemôžu byť hodnotené lepšie ako neutrálne (5 bodov).

**Dôležité**: Verejný obstarávateľ pri hodnotení zohľadní záväzky dodávateľa vo vzťahu ku všetkým deklarovaným cieľom.

1. Verejný obstarávateľ **upozorňuje** na požiadavky plynúce z prílohy č. 2 – Požiadavky na predmet zákazky. Hoci uchádzač predložením ponuky súhlasí so všetkými požiadavkami na predmet zákazky, požiadavky zvýraznené **tučným písmom** v prílohe č. 2 verejný obstarávateľ výslovne požaduje uviesť v hodnotenej časti 1. Rozsah rozpracovania a spôsob naplnenia požiadaviek je na uchádzačovi.
2. Uchádzač v rámci hodnotených častí ponuky uvedie konkrétne, presné, pravdivé a preukázateľné údaje. Uchádzačovi sa v tejto súvislosti odporúča v čo najväčšej miere používať číselné údaje. Prípustný je len text. Obrázky, grafy, schémy atď. sa nebudú hodnotiť. Jedinou výnimkou je nutnosť predložiť fotografie dôkazného balíčka. V tejto súvislosti viď požiadavku 1.8 prílohy č. 2 – Požiadavky na predmet zákazky. Fotografie tiež predstavujú záväzky, ktoré budú podložené dominantnými informáciami.
3. V súvislosti so spôsobom vyplnenia Hodnotenej časti 1 dáva verejný obstarávateľ do pozornosti dokument v prílohe č. 12 súťažných podkladov obsahujúci tipy ako vyplniť záväzky/dominantné informácie. Ide o dokument zo súťaží vyhlásených v ČR, ktorý napriek mierne odlišnej terminológii môže byť návodom ako vyplniť záväzky a dominantné informácie v hodnotených častiach.

# Hodnotená časť kritéria č. 2

## Vylepšenie riešenia

*(v rozsahu max. 2 strany formátu A4, typ písma Arial, veľkosť písma 10 b., medzery – pred: 6 b., za: 6 b., riadkovanie: násobky 1,15; rozloženie strany 2,5 cm x 2,5 cm x 2,5 cm x 2,5 cm. – vzor v predpísanom formáte viď nasledujúca strana)*

Vysvetlenie:

1. Vylepšenie - Uchádzač v ponuke navrhne, resp. opíše konkrétne kvalitatívne a kvantitatívne vylepšenia predmetu zákazky tak, aby sa preukázateľne lepšie dosiahli ciele nad rámec pôvodne opísaného predmetu zákazky. Uchádzač má možnosť navrhnúť zlepšenia vo vzťahu k jednotlivým cieľom zákazky, a to tak spolu aj osobitne - obligatórnym ako aj fakultatívnemu cieľu.
2. Pre vylúčenie pochybností verejný obstarávateľ uvádza, že za vylepšenia riešenia **sa nepovažujú** kvalitatívne vylepšenia existujúcich požiadaviek na predmet zákazky, teda tých, ktoré sa čo i len z časti týkajú existujúcich požiadaviek na predmet zákazky (tie môžu byť obsiahnuté v Hodnotenej časti 1). Za vylepšenie riešenia **sa bude** považovať rozšírenie, resp. pridanie nových funkcií riešenia rozširujúcich rámec poskytnutých služieb nad rámec Opisu predmetu zákazky, požiadaviek zákazky prípadne zmluvných dojednaní.
3. Opis vylepšení prostredníctvom dominantných informácií – Verejný obstarávateľ očakáva, že uchádzači v rámci svojich ponúk popíšu vylepšenia stručne, zrozumiteľne pre laikov a netechnicky. Odporúča sa čo najviac používať číselné údaje. Vylepšenia doložené dominantnými informáciami bez číselného prínosu nemôže byť hodnotené lepšie ako neutrálne (5 bodov).
4. Opis vplyvu vylepšení na naplnenie stanovených cieľov uvedených v súťažných podkladoch – Uchádzač by mal v tomto bode opísať vplyv vylepšení na naplnenie cieľov.
5. {názov 1} - {číslo cieľa a ak je to relevantné aj ID požiadavky}

* {text záväzku 1 vo forme a prostredníctvom dominantných informácií...}

1. {názov 1} - {číslo cieľa a ak je to relevantné aj ID požiadavky}

* {text záväzku 2 vo forme a prostredníctvom dominantných informácií...}
* ...
* ...

1. ...
2. {Názov vylepšenia 1} - {číslo cieľa a ak je to relevantné aj ID požiadavky}
   1. {opis vylepšenia riešenia pomocou dominantných informácií}
   2. {opis vplyvu vylepšenia na naplnenia cieľa... }
3. {Názov vylepšenia 2} - {číslo cieľa a ak je to relevantné aj ID požiadavky}
   1. {opis vylepšenia riešenia pomocou dominantných informácií}
   2. {opis vplyvu vylepšenia na naplnenia cieľa...}
4. ... ...
   1. {opis vylepšenia riešenia pomocou dominantných informácií}
   2. {opis vplyvu vylepšenia na naplnenia cieľa...}
5. ...